#

# Online príručka i-Manual

- Tlačiť
- Veľkosť písma

- Vrchná stránka >
- Funkcie TV prijímača „BRAVIA“ >
- Pripravené na bezdrôtovú sieť LAN

# Pripravené na bezdrôtovú sieť LAN

Zabezpečuje bezdrôtové sieťové spojenie pre váš TV prijímač vďaka zasunutiu bezdrôtového adaptéra USB do USB portu vášho TV prijímača.

Pripravené na bezdrôtovú sieť LAN vám umožní jednoduchý prístup do internetu a vašej domácej siete pomocou adaptéra USB bezdrôtovej siete LAN UWA-BR100 (v januári 2010). Zasunutím adaptéra USB bezdrôtovej siete LAN do USB portu vášho TV prijímača môžete jednoducho vytvoriť bezdrôtovú sieť.

####

- Pred nastavením funkcie bezdrôtovej siete LAN na TV prijímači nezabudnite nastaviť bezdrôtový smerovač LAN.
- Adaptér USB bezdrôtovej siete LAN sa dodáva alebo je k dispozícii ako voliteľné príslušenstvo v závislosti od modelu vášho TV prijímača. V niektorých regiónoch/krajinách nemusí byť adaptér USB bezdrôtovej siete LAN k dispozícii.

## Pripojenie k bezdrôtovej sieti LAN

Pomocou funkcie Pripravené na bezdrôtovú sieť LAN môžete pripojiť TV prijímač k vašej bezdrôtovej sieti LAN. Postup pri nastavovaní závisí od typu bezdrôtovej siete LAN a bezdrôtového smerovača LAN.

Pred nastavením bezdrôtovej siete LAN skontrolujte prostredie svojej bezdrôtovej siete LAN podľa nasledujúcej tabuľky.

Zabezpečiť bezdrôtovú sieť LAN?
Používate bezdrôtový smerovač LAN kompatibilný s ochrannými nastaveniami Wi-Fi (WPS)?
ÁNO
NIE
(3)
(2)
(1)

(1) Postupujte podľa konfigurácie „Nastavenie siete“ a „Zabezpečená sieť s ochrannými nastaveniami Wi-Fi (WPS)“.

(2) Postupujte podľa konfigurácie „Nastavenie siete“ a „Zabezpečená sieť bez ochranných nastavení Wi-Fi (WPS)“.

(3) Postupujte podľa konfigurácie „Nastavenie siete“ a „Nezabezpečená sieť s akýmkoľvek typom bezdrôtového smerovača LAN“.

## Nastavenie siete

„Nastavenie siete“ vám pomôže s konfiguráciou sieťových nastavení pomocou sprievodcu nastaveniami. Riaďte sa pokynmi zobrazovanými na displeji.

Stlačte HOME a zvoľte > Sieť > Nastavenie siete.

Úvodná obrazovka vám umožní vybrať si postup nastavení podľa vášho sieťového prostredia.

„Zobraziť stav siete“: Voľba na potvrdenie stavu vašej siete.

„Nastavenie drôtovej“: Používa sa na pripojenie ku káblovej sieti.

„Nastavenie bezdrôtovej“: Používa sa na pripojenie k bezdrôtovej sieti.

## Zabezpečená sieť s ochrannými nastaveniami Wi-Fi (WPS)

Vďaka štandardu WPS zapnete zabezpečenie bezdrôtovej domácej siete jednoduchým stlačením tlačidla WPS na bezdrôtovom smerovači LAN. Pred nastavením bezdrôtovej siete LAN vyhľadajte tlačidlo WPS na smerovači a skontrolujte, či viete, ako ho použiť.

1. Zvoľte „Nastavenie bezdrôtovej“ na úvodnej obrazovke „Nastavenie siete“.

2. Zvoľte „WPS (Stlačte tlačidlo)“ pre metódu stlačenia tlačidla alebo „WPS (PIN)“ pre metódu zadania kódu PIN.

3. Riaďte sa pokynmi zobrazovanými na obrazovke s nastaveniami.

####

- Ak sa chcete pripojiť k bezdrôtovej sieti LAN s WPS, bezdrôtový smerovač LAN musí podporovať štandard WPS.

## Zabezpečená sieť bez ochranných nastavení Wi-Fi (WPS)

Na nastavenie bezdrôtovej siete LAN je potrebný identifikátor SSID (názov bezdrôtovej siete) a bezpečnostný kľúč (WEP alebo WPA kľúč). Ak ich nepoznáte, poraďte sa s výrobcom vášho smerovača.

1. Zvoľte „Nastavenie bezdrôtovej“ na úvodnej obrazovke „Nastavenie siete“.

2. Zvoľte „Prehľadávať“ a vyberte sieť v zozname nájdených bezdrôtových sietí.

3. Riaďte sa pokynmi zobrazovanými na obrazovke s nastaveniami.

## Nezabezpečená sieť s akýmkoľvek typom bezdrôtového smerovača LAN

Na nastavenie bezdrôtovej siete LAN je potrebný identifikátor SSID (názov bezdrôtovej siete). Bezpečnostný kľúč (WEP alebo WPA kľúč) nie je potrebný, pretože v tomto postupe si nevyberáte žiadnu metódu zabezpečenia.

1. Zvoľte „Nastavenie bezdrôtovej“ na úvodnej obrazovke „Nastavenie siete“.

2. Zvoľte „Prehľadávať“ a vyberte sieť v zozname nájdených bezdrôtových sietí.

3. Riaďte sa pokynmi zobrazovanými na obrazovke s nastaveniami.

Copyright 2010 Sony Corporation